Saransk

**Saransk** (,  vai *Саранской*, , *Саранск ошсь* vai *Саранскяйсь*) om Venäman lidn valdkundan päivlaskmas. Se om Mordovijan Tazovaldkundan administrativine keskuz da kaikiš suremb lidn, mugažo om Saranskan lidnümbrikon administrativižeks keskuseks da päpalaks.

## Istorii
Eländpunktan aluz om pandud vl 1641 kuti puine lidnuz kaičemha Venäman röunad. Se sai oficiališt lidnan statusad vl 1780.

Saransk šingotase nenil sarakoil: mašinansauvomine (ladimed, avtopalad), elektrotehnine (pidatusen ladimed, optine kuid, kabeläd, radiolokacijan stancijad), elektrusen tehmine (kaks' LEK:ad), sauvondmaterialiden pästand (raudbetontegesed, krepindan savič, lämuzizoläcii), sömtegimišt (leibän tegim, maidkombinat, lihakombinat, makarontegesiden kombinat, oluden i spirtan tegimed, konservtegim, konditerine fabrik), mugažo omblendan edheotandad, biohimijan kompanii i meblin kaks' edheotandad ratas lidnas.

## Geografijan andmused

Lidn sijadase tazovaldkundan päivnouzmas, Insar-jogen molembil randoil (,  168 km pitte, Volgan oigedpol'ne bassein). Se seižub Volgaveren ülüdel, 120..250 metrad korktusil, 160 m ü.m.t. keskmäižel korktusel. Insaran pened ližajoged lidnas oma Sarank (), Tavl (*Тавла*), Penzätk (*Пензятка*).

Klimat om ven kontinentaline. Voden keskmäine lämuz om +5,0 C°, kezakun-elokun +18,1..+19,9 C°, tal'vkun-uhokun −7,0..−9,2 C°. Ekstremumad oma −44,0 C° (viluku) i +39,4 C° (heinku, eloku). Kezaaigan minimum om −2,4 C° (kezaku), tal'vaigan maksimum om +11,2 C° (tal'vku). Ei voi panda halad heinkus-elokus (elokun minimum om +3,5 C°). Paneb sadegid 465 mm vodes, enamba kezakus-redukus (53..60 mm kus), vähemba vilukus-sulakus (18..24 mm kus).

## Tobmuz

Saransk jagase koumeks administrativižeks rajonaks: Leninan, Proletarskii, Oktäbr'skii. Rajonad oma eriližeta municipaližeta statusata, no ičeze administracii om kaikuččes. Kaik 16 eländpunktad mülüdas lidnümbrikho Saranskan ližaks, niiden kesken koume küläd, kümne žilod i koume lidnanvuittušt žilod: Luhovk (, 8320 rist. vl 2020), Jalg (*Ялга*, 7828 rist.), Nikolajevk (*Николаевка*, 4862 rist.). Kaik ned alištudas lidnan Oktäbr'skii-rajonale.

Edeline lidnümbrikon pämez' om Pötr Tultajev (kezaku 2012 — sügüz'ku 2021).

## Eläjad
Vl 1913 kaik 16,8 tuh. ristituid oli elänu lidnas. Vn 2010 kaiken Venäman rahvahanlugemižen mödhe lidnan eläjiden lugu oli 297 415 ristitud, vn 2021 — 314 871 ristitud. Kaik 314 789 eläjad oli lidnas vl 2017. Kaikiš suremb lidnan ristitišt oli 323 tuhad eläjid vl 1987, 320..322 tuh. vll 1991−1996 i 320 612 eläjad vl 2020. Saranskan lidnümbrikon ristitišt oli 331 654 eläjad vl 2015, 344 367 eläjad vl 2017 383,27 km² pindal.

Rahvahad (enamba mi 0,4 % vl 2010): venälaižed — 70,7 %, mordvinalaižed — 21,8 %, totarlaižed — 4,8 %, ukrainalaižed — 0,7 %, toižed rahvahad — 2,0 %.

Ortodoksižen hristanuskondan kafedraline päjumalanpert' ph. Feodor Ušakovan oiktastuseks i läz 20 toižid pühäpertid i jumalankodid oma kaičenus i saudud lidnas. Islaman Keskuzline pämečet', «Uskudar»-pämečet' i «Ihsan»-mečet' oma letud da avaitud. Katoližen jumalankodikundan tulend i judaizman pühäpert' oma väges.

## Transport
Avtobusad, trolleibusad da maršruttaksid oma kundaližeks transportaks lidnan südäimes.

Rahvahidenkeskeine (vspäi 2015) civiline *Saransk*-lendimport (*SKX / СРН / UWPS*, 103 tuh. passažiroid vl 2021) sijadase seičemes kilometras suvipäivnouzmha lidnan keskuzpalaspäi. Sišpäi tehtas reisid Moskvha da Sočihe, mugažo čarterreisid. Lendimport om elänu rekonstrukcijas läbi vodele 2018.

## Galerei

Sovetskaya Street 30, Saransk-2.jpg|Lidnümbrikon tobmuden sauvuz (2020)
LeroyMerlin (Saransk).jpg|«Lerua Merlen»-sauvondgipermarket (2018)
Кафедральный собор в честь св. Феодора Ушакова - panoramio.jpg|Kafedraline päjumalanpert' ph. Feodor Ušakovan oiktastuseks, vn 2009 nägu
Храм Казанской иконы Божией Матери (Саранск).jpg|Jumalanmaman Kazanin jumalaižen pühäpert', vn 2011 nägu
Proletarskiy rayon, Saransk, Respublika Mordoviya, Russia - panoramio (2).jpg|«Tehnopark Mordovija»-organizacijan administracii vl 2014
Mordovian State University-2.jpg|Mordovijan valdkundaline universitet, päsauvuz (2020)
Mordvinian National Drama Theatre.jpg|Mordovijan nacionaline dramteatr (2007)
MordoviaArenaStadium.jpg|«Mordovija Arena»-futbolstadion (2018)
Саранск (аэропорт) 2018.jpg|*Saransk*-lendimportan uz' terminal vl 2018
Saransk station.jpg|*Saransk I*-päraudtestancijan sauvuz vl 2017


## Tetabad ristitud
* Žerar Depardjö (sünd. 1948) — Francijan akt'or.

## Homaičendad


## Irdkosketused
* Lidnümbrikon tobmuden oficialine sait (''adm-saransk.ru'').